open-index/open-wikipedia-markdown huggingface dataset:
Uruk (kultur)

:*For oldtidsbyen, se [[Uruk]]*

**Urukperioden** (år 4000–3100 fvt.) var en prehistorisk tidsperiode med en viss materiell kultur i det fjerde årtusenet før vår tidsregning. Perioden er navngitt etter oldtidsbyen Uruk i dagens Irak. Den markerer overgangen fra neolittisk tid til bronsealderen og inndeles gjerne i delperiodene I-VI. I den sene urukperioden (3300–3100 fvt.), som tilsvarer tidlig bronsealder, utviklet kileskriften seg i dette området. Dette tidsrommet betegnes også som den førlitterære periode.

Kulturen har navn etter oldtidsbyen Uruk i sørlige Mesopotamia, men funn fra kulturen er blitt gjort mange steder i Det nære østen. Blant de viktigste funnstedene regnes, foruten selve Uruk, Abu Sharein (Eridu) i søndre Irak, Godin Tepe og Susa i vestre Iran, Habuba Kabira i Syria og Arslantepe i Tyrkia. 

Uruk-kulturens økonomi var basert på jordbruk, og bosetningene lå først i den fruktbare halvmåne. Utviklingen av kunstig vanning gjorde det mulig å bosette seg og dyrke opp de store elveslettene ved Eufrat og Tigris i Mesopotamia, noe som senere førte til en stor befolkningsøkning. Dermed ble det lagt grunnlag for organiserte stater og de første egentlige byer. Ved overgangen til Jemdet Nasr-perioden oppstod forløpere til et skriftspråk i administrasjonen av jordeiendommene.

## Referanser




## Litteratur
* Algaze, Guillermo (1993): *The Uruk World System : The Dynamics of Early Mesopotamian Civilization*. Chicago University Press.
* Frankfort, Henri (1970): *The Art and Architecture of the Ancient Orient. Pelican History of Art*, 4. utg., Penguin. ISBN 0140561072.
* Rothman, Mitchell S., red. (2001): *Uruk Mesopotamia and Its Neighbours : Cross-cultural Interactions and Their Consequences in the Era of State Formation*. Santa Fe: James Currey Publishers.
Sippar

**Sippar** er det akkadiske navnet på en oldtidsby i Mesopotamia. På sumerisk het byen **Zimbir**. Stedet heter i dag *Tell ed Der* og *Abu Habbah*, og ligger i Irak.

Sippar var en betydningsfull by i det tredje årtusen f.Kr. Den lå i landskapet Akkad, nord for Sumer. Byen var muligens identisk med kong Sargons hovedstad Agade. I Sippar dyrket man solguden Shamash/Utu. I det andre årtusen f.Kr. havnet Sippar i skyggen av Babylon som lå kun 7 km derfra. Byen levde imidlertid videre frem til Perserrikets tid.

Solgudens tempel *E-babbar* med sitt tempeltårn, zikkurat, ble oppdagert under utgravninger av byen. De første arkeologiske utgravningene ble gjennomført av Hormuzd Rassam i 1880-1881, og han ble etterfugt av franske og tyske arkeologer 1894 (Jean-Vincent Scheil) og 1927. Belgiske arkeologer fortsatte utgravninger av stedet på 1970-tallet. Arkeologene fant tempelbygninger, bymurer og tusentalls fragmenter av leirtavler med kileskrift fra tempelarkivene, bl.a. Nebusarsekiminnskriften.
Johann Strassmaier

**Johann Nepomuk Strassmaier** S.J. (eller *Strassmayer*, født 15. mai 1846 i Hagenberg i Bayern, død 11. januar 1920 i London) var en tysk romersk-katolsk prest og assyriolog.

Strassmaier trådte inn i jesuittordenen i 1865 og var bosatt i England fra 1872.

Han skrev blant annet

* med Joseph Epping: *Astronomisches aus Babylon, oder das Wissen der Chaldäer über den gestirnten Himmel*, Freiburg, Herder 1889 Online,
* *Alphabetisches Verzeichniss der assyrischen und akkadischen Wörter* (1882-86),
* *Babylonische Texte* (1886-97; over 3000 innskrifter). Denne beskjeftiget seg særlig med funn som stammet fra utgravningene i Sippar.

## Referanser


## Eksterne lenker
* Biografi av Gary Thompson
Hannibal de Stockfleth

**Hannibal de Stockfleth** (født 1649 i Christiania, død 25. desember 1721 på Bragernes) var en norsk embedsmann og kjøpmann. Han var stamfar for den ene danske adelige linjen av slekten Stockfleth.

Han var lagmann i Christiania fra 1687, assistensråd ved Overhoffretten 1690–1716 og fungerende justitiarius ved samme i 1716. Stockfleth var medlem av Slottsloven på Akershus fra 1711 til 1721 og medlem av krigskassedeputasjonen ca. 1711–1712. I 1711 ble han etatsråd.

I tillegg til sine gjøremål som embedsmann drev han også betydelige forretninger, bl.a. rederivirksomhet. 

## Familie
Stockfleth var sønn av fogd og rådmann Jacob Stockfleth og Anne Bendtsdatter. Han var gift to ganger, første gang i 1687 med Cathrine Margrethe Schouberg, datter av lagmann Laurids Christensen Wendel. De var balnt annet foreldre til Frederik Stockfleth (1701–1748), som var kanselliråd og senere også etatsråd og assessor i overhoffretten.

Etter den  første ektefellens død i 1704 inngikk han samme år nytt ekteskap med Maria Hedewig Compoteller, d. 1737.

## Referanser




## Litteratur
* Eyben, August von, *Stamtavle over slægten Stockfleth som agnatisk nedstammer fra Eggert Stockfleth (født i Haderslev, begravet 21 marts 1638 paa Bragernæs kirkegaard ved Drammen), med biografier*. København. 1929. S. 53–54.
*
Vestre Aker skole

**Vestre Aker skole** er en 8-10-skole, ungdomsskole, på Ullevål i Oslo. Skolen er en spesialskole for elever med sosiale/emosjonelle vansker.

Skolen holder hus i de historiske bygningene fra Store Ullevål gård, med et større hageanlegg tilknyttet skolen. På 1900-tallet ble stedet drevet som Waisenhus, under navnet Christiania Opfostringshus.

## Eksterne lenker
*
Standal kraftverk

**Standal kraftverk** er et vannkraftverk i Ørsta kommune i Møre og Romsdal.

Det er et elvekraftverk som utnytter et fall på 258 meter.

Installert effekt er 5,5 MW fra en peltonturbin. Årsproduksjon er 17 GWh.

Inntaket ligger ved utløpet fra Dalegjerdet kraftverk.

## Referanser


## Kilder
* 
* NVE vannkraftdatabase
* Tussa - Kraftverka våre
Franz Xaver Kugler

**Franz Xaver Kugler** (født 27. november 1862 i Königsbach i Rheinpfalz i Tyskland, død 25. januar 1929 i Luzern) var en tysk katolsk prest tilhørende jesuittordenen, astronom og assyriolog.  

## Liv og virke
### Bakgrunn
Franz Xaver Kugler car sønn av mølleren Christian Kugler fra Lindenberg og av Barbara Steinbach, datter av vinbønder.

Han studerte etter realskolen i Neustadt a. d. Hardt og den kjemisk-tekniske avdeling ved industriskolen i Kaiserslautern i perioden 1880-85 naturvitenskaper ved den tekniske høyskole i München, særlig kjemi, under E. Erlenmeyer. I 1885 tok han i München lærerprøven i kjemi og forrtsatte studiene i Basel, der han i 1886 tok doktorgraden med et kjemisk epsperimentalarbeide. 

### Prest, jesuitt, assyriolog

Kugler fikk i den såkalte *[[Babel-Bibel-striden]]* en overregional betydning. Ved sine kritiske stillingtagender til den *panbabylonisme* som  Friedrich Delitzsch og Hugo Winckler hadde lansert, bidro Kugler sterkt til at denne ytterst kontroverse diskusjonen ble et tilbakelagt stadium i forskningen.

Hans skrifter *Die Babylonische Mondrechnung* (1900) og *Sternkunde und Sterndienst in Babel*, I—II, med *Ergänzungen* (1907—14) ble etterfulgt av *Sternkunde und Sterndienst in Babel*, II, 2.a hefte (Münster 1924), som inneholder den assyro-babylonske kronologi under 800—600-tallet f.Kr. og den babylonske kronologien under 500-100-tallet f.Kr. Dette er beregninger som har vært sentrale for i det hele tatt å utvikle kronologier for de områder som granskes av assyriologien, og betraktes som pionerprestasjoner - selv om man etter hans død er kommet et godt tstykke videre og meget av det han utarbeidet også er blitt foreldet. Han rakk imidlertid aldri å fullføre sine planlagte verker om babylonsk astronomi - bare tre av de påtenkte fem bind ble ferdige og publiserte.

Videre utgav han *Sibyllinischer Sternkampf und Phaeton in naturgeschichtlicher Beleuchtung* (Münster 1927).

Et månekrater er oppkalt etter ham.

## Verker i utvalg
* *Die babylonische Mondrechnung*. Freiburg 1900.
* *Sternkunde und Sterndienst in Babel*, Münster, Aschendorffsche Verlagsbuchhandlung 1907-1924, Supplementbände fortgesetzt von Johann Schaumberger 1935
* *Sibyllinischer Sternkampf und Phaëton in naturgeschichtlicher Beleuchtung* (Online-Auszug)
* *Kulturhistorische Bedeutung der babylonischen Astronomie*. In: *Vereinsschrift der Görres-Gesellschaft* Bd. 2 (1907), S. 38-50.
* *Auf den Trümmern des Panbabylonismus*. In: *Anthropos* Bd. 4 (1909)
* *Im Bannkreis Babels. Panbabylonistische Konstruktionen und religionsgeschichtliche Tatsachen*, Münster, Aschendorff 1910
* *Von Moses bis Paulus*. Münster 1922.

## Referanser


## Litteratur
* 

## Eksterne lenker
* ''F. X. Kugler -- Almost a Catastrophist'' av Malcolm Lowery
Joseph Epping

**Joseph Epping** (født 1. desember 1835 i Bevergern ved Ems i Preussen, død 22. august 1894 i Exaeten i Nederland) var en tysk astronom og assyriolog tilhørende jesuittordenen.

## Liv og virke
### Bakgrunn
Münster matrikulerte han seg ved akademiet i Münster, der han viet seg særlig til matematikken.

### Jesuitt
Joseph Epping trådte i 1859 inn i jesuittordenen, var en tid lærer i matematikk og astronomi ved kollegiet i Maria-Laach.

Årene 1872–76 innehadde han et professorat i matematikk ved den tekniske høyskole i Quito og levde resten av sitt liv som lærer i matematikk og astronomi ved seminarene i slottet Blijenbeck og Exaeten i Limburg i Nederland.

Sammen med J.N. Strassmaier har Epping levert en rekke arbeider som har vært grunnleggende for et videregående studium av den babyloniske astronomi. Således har Epping bestemt begynnelsen av den seleukidiske æra, karakteren av det babyloniske år, dagens begynnelse og inndeling samt å måneden rettet seg etter nymåne.

Han har også påvist at kaldeerne kunne forutse meget nøyaktig planetenes heliakiske opp- og nedgang, opposidjon og retrograde bevegelse og dessuten angi deres stilling til bestemte fiksstjerner. Likeledes at de kunne forutberegne nymåne og sol- og måneformørkelse.

Foruten sitt hovedverk *Astronomisches aus Babylon* (1889) har han publisert sine resultater dels alene, dels sammen med Strassmaier i *Stimmen aus Maria-Laach*, bind 21 (1881) og bind 39 (1890) og i «Zeitschrift für Assyriologie» IV–VIII (1889–93).

## Referanser


## Eksterne lenker
* Biografi av Gary Thompson
* Artikkel i ''Salmonsens konversationsleksikon'' 1918
Anders Frandsen

**Anders Frandsen** (1960–2012) var en dansk vokalist, programleder og teaterskuespiller. Frandsen ble kjent i 1991 da han vant Dansk Melodi Grand Prix med Michael Elos melodi «Lige der hvor hjertet slår».

## Bakgrunn
Anders Frandsen debuterte som skuespiller i 1984, da han spilte Nikolaj i *Nøddebo Præstegaard*. Fra 1986 til 1988 var han programleder i Kanal 2s morgenprogram, og i perioden fra 1993 til 1997 var han ansatt i TV3, hvor han blant annet var programleder for barneprogrammet *Knald eller fald*. I 1997 medvirket Frandsen i en episode av den danske TV-serien *Taxa*, og i 2004 i en episode av *[[Ørnen (TV-serie)|Ørnen]]*.

I 1991 vant han Dansk Melodi Grand Prix med låten «Lige der hvor hjertet slår». Takket være seieren fikk han representere Danmark i Eurovision Song Contest samme år, men sangen fikk bare 8 poeng (5 fra Norge og 3 fra Sverige) og endte som nummer 19 av 22. 
Sangen ble gitt ut på singel, hvor også den engelske versjonen «This Heart of Mine» var med. I 1992 var Frandsen programleder for Dansk Melodi Grand Prix, og han ga ut albumet *Anders Frandsen* i samarbeid med en rekke andre musikere.

I 2007 flyttet Frandsen til Thailand i en periode, før han flyttet til Hellerup i Danmark. Anders Frandsen tok sitt eget liv, 51 år gammel, ved kullosforgiftning. Han ble funnet i sitt hjem av nære venner. Frandsen bodde alene, og hadde ingen barn.

## Referanser


## Eksterne lenker
* 
*
Team FixIT.no

**Team FixIT.no** var et norsk sykkellag fra Bergen og var registrert som et kontinentallag hos Det internasjonale sykkelforbundet (UCI).

Det ble lagt ned etter 2017-sesongen.

## Ryttere

### 2016

### 2015

	

	

	


Filip Eidsheim Tour des Fjords 2013.JPG|Filip Eidsheim
Sindre Eid Hermansen.JPG|Sindre Eid Hermansen
Åsmund Løvik at Tour des Fjords.JPG|Åsmund Løvik


## Referanser


## Eksterne lenker
*
Holbøl

**Holbøl** (tysk: *Holebüll*) er et sogn og kirkested i Aabenraa kommune i Danmark. Frem til 1970 lå sognet i Lundtoft herred, deretter i Bov kommune frem til 2007. Sognet dekker et område på 50,87 km² på nordsiden av Flensburgfjorden. Landsbyen og kirkestedet Holbøl ligger 6&nbsp;km nord for Kruså, 15&nbsp;km nord for Flensburg og 20&nbsp;km sør for Aabenraa.

I 2014 var rundt 1&nbsp;500 personer bosatt i Holbøl sogn, hvorav 400–500 i landsbyen.

Den grundtvigske folkehøyskolen Rønshoved højskole ligger i Holbøl.

## Referanser
Otto Neugebauer

**Otto Eduard Neugebauer** (født 26. mai 1899, død 19. februar 1990) var en østerriksk-amerikansk matematiker og vitenskapshistoriker. 

Han var professor ved Brown University i USA fra 1939 til 1969. Han oppdaget blant annet mange babylonske matematiske kileskrift-tekster skildrrt i *Mathematische Keilschrift-Texte* (3 bind, 1935–1937). Han skrev mange andre viktige bøker om matematikkens og astronomiens historie, blant annet *The Exact Sciences in Antiquity* (1951).

## Referanser
Johann Schaumberger

**Johann Baptist Clemens Schaumberger** (født 23. september 1885 i Schwandorf i Tyskland; død 27. august 1955 i Gars am Inn) var en tysk assyriolog og vitenskapshistoriker med babylonsk astronomi som spesialfelt.

Johann Baptist Schaumberger trådte i 1903 inn i redemptoristordenen og studerte teologi ved deres ordensskole i Gars am Inn, og ble presteviet 13. juni 1909. Så fortsatte han studiene ved *[[PU Biblicum|Biblicum]]* i Roma, og tok doktorgraden der i 1913. Deretter var han professor for bibeleksegese ved ordensskolen i Gars am Inn.

Han befattet seg også med assyriologi og det gamle Mesopotamias astronomihistorie. Han videreførte jesuitten Franz Xaver Kuglers ufullbyrdede arbeide (denne døde i 1929); han skrev for hans serie *Sternkunde und Sterndienst in Babel* (Münster, fra 1907) et supplementhefte (Münster 1935), og arbeidet videre på nok et supplement som imidlertid ikke ble utgitt. Med Abraham Sachs forfattet han en utgave med senbabylonske astronomiske tekster, som utkom hans dødsår. Her kunne han likesom Kugler nyttiggjøre seg Johann Strassmaiers avskrifter av kileskrifttekster.

Han undersøkte også kileskrifter fra tiden rundt Kristi fødsel, for å se om det fantes noe der som kunne opplyse noe om betlehemsstjernen som konjunksjon mellom Jupiter og Saturn. I 1930-årene besøkte han University of Chicago Oriental Institute, der han identifiserte astronomiske kileskrifttekster fra Uruk.

I 1938 offentliggjorde han en begivenhet som var godt dokumen tert i kileskrifttekstene (som tidens lærde korresponderte med kongen om), nemlig konjunksjonen mellom Mars, Saturn og Månen i Jomfruens tegn den 15. mars 669 f.Kr.

## Litteratur
* Ernst Friedrich Weidner: Nachruf (nekrolog), i: *Archiv für Orientforschung*, Band 17, 1954/1956, s. 490 (med portrett)
* Franz Sichler, Alfred Wolfsteiner: *Berühmte Schwandorfer Persönlichkeiten. Begleitschrift zur Ausstellung im Jubiläumsjahr 2006*
* 

## Referanser


## Eksterne lenker
* Biographie von Thompson
Łukasz Przybytek

**Łukasz Przybytek** (født 20. mai 1989) er en polsk seiler som spesialiserer seg i 49er. Under Sommer-OL 2012 i London representerte han landet sitt, der han ble nummer 13. 

Under Sommer-OL 2020 i Tokyo som ble arrangert i 2021, ble han nummer 9. 

## Referanser


## Eksterne lenker
*
Xabier Fernández

**Xabier Fernández** (født 19. oktober 1976) er en spansk seiler som spesialiserer seg i 49er. Under Sommer-OL 2012 i London representerte han landet sitt, der han ble nummer 12. Under Sommer-OL 2004 i Athen tok han gull, mens under Sommer-OL 2008 i Beijing tok han sølv i samme klasse.

## Referanser


## Eksterne lenker
*
Erich Friedrich Schmidt

**Erich Friedrich Schmidt** (født 13. september 1897 i Baden-Baden i Tyskland, død 3. oktober 1964 i Santa Barbara i California) var en amerikansk arkeolog og assyriolog av tysk herkomst. Han er mest kjent for sine utgravninger i Persepolis. 

## Liv og virke
Erich Schmidt ble født i 1897 i Baden-Baden. Faren, en universitetsprofessor, døde da Erich var ti år gammel. Etter grunnskolen gikk Erich Schmidt på en kadettanstalt i Karlsruhe og Berlin. Under første verdenskrig kjempet han på østfronten, ble alvorlig såret, og havnet i russisk krigsfangenskap.  Etter fire år klarte han å flykte fra en arbeidsleir i Sibir. 

Tilbake i Tyskland begynte han som 24-åring på Friedrich-Wilhelms-Universität zu Berlin og studerte statsvitenskap. I desember 1923 utvandret han til USA og tok studier der ved Columbia University i antropologi og arkeologi. Studiet finansierte han med en stilling ved American Museum of Natural History. Etter studiene arbeidet han ved Oriental Institute of Chicago, der han ble meddirektør (*Co-Director*).

Schmidt ble fremfor alt kjent ved sin innsats ved utgravningene i Persepolis (1934 til 1939). Schmidt var også en pioner innen luftbildearkeologien.

## Verker
* *Time-Relations of Prehistoric Pottery Types in Southern Arizona*, Anthropological Papers of the American Museum of Natural History 30, no. 5 (1928)
* *Anatolia Through the Ages: Discoveries at the Alishar Mound, 1927-1929* (Chicago, IL: University of Chicago Press, 1931).
* *Excavations at Tepe Hissar, Damghan* (Philadelphia, PA: University of Pennsylvania Press, 1937).
* *Flights Over Ancient Cities of Iran* (Chicago, IL: University of Chicago Press, 1940).
* *Persepolis I: Structures, Reliefs, Inscriptions* (Chicago: University of Chicago Press,1953).
* *Persepolis II: Contents of the Treasury and Other Discoveries* (Chicago: University of Chicago Press, 1957).
* *Persepolis III: The Royal Tombs and Other Monuments* (Chicago: University of Chicago Press, 1970).
* *The Treasury of Persepolis and Other Discoveries in the Homeland of the Achaemenians*, OIC 21 (Chicago: University of Chicago Press, 1939);

## Referanser


## Litteratur
* Ayşe Gürsan: Exploring Iran: the photography of Erich F. Schmidt, 1930-1940. University of Pennsylvania, Museum of Archaeology and Anthropology, 2007.
William Kennett Loftus

**William Kennett Loftus** (født 13. november 1821 i Linton i Kent, død 27. november 1858 til sjøs) var en engelsk arkeolog, geolog og oppdagelsesreisende.

Loftus oppdaget de gamle gravfeltene ved Warka (det gamle Uruk) under sin tjeneste som geolog ved sir William Fenwick Williams persisk-tyrkiske grensereguleringskommisjon 1849-53, og hjemsendte arkeologiske funn til British Museum. I 1853 ble han utsendt av *Assyrian Excavation Fund* og ledet utgravninger - de første mer omfattende - i et flertall av de eldste babylonske byer, deriblant Ur i Kaldea, patriarken Abrahams fødeby. De oppgravde levninger ble anbragt på British Museum.

Fra september 1856 tjenestegjorde Loftus som assisterende geolog i Indias geologiske undersøkelser, men ble der rammet av sykdom og døde under hjemreisen til England.

Loftus forfattet *Travels and Researches in Chaldaea and Susiana* (1857) og avhandlinger i *Quarterly Journal of the Geological Society* og *Journal of the Royal Geographical Society*.

## Referanser
Cahuita nasjonalpark

**Cahuita nasjonalpark** (spansk: *Parque Nacional Cahuita*) er en nasjonalpark på den karibiske kysten sørøst i Costa Rica. Den omfatter ei kyststripe med regnskog på 1067,9 hektar, et korallrev på 600 hektar og et havområde på 22&nbsp;400 hektar. Nasjonalparken ligger ved sida av byen Cahuita i provinsen Limón. Korallrevet er et av de mest utvikla langs den karibiske kysten og det viktigste i Costa Rica.

Nasjonalparken ble oppretta 27. april 1978. I tillegg til et svært variert dyre- og planteliv, har den sandstrender hele veien langs kysten. I motsetning til de andre nasjonalparkene i landet, er det frivillig å betale inngangspenger til Cahuita nasjonalpark.

## Se også
* Liste over nasjonalparker i Costa Rica

## Eksterne lenker
* 
* Cahuita nasjonalpark hos SINAC
* Cahuita nasjonalpark hos Costa Rica Infolink
Hermann Volrath Hilprecht

**Hermann Volrath Hilprecht** (født 28. juli 1859 i Hohenerxleben i Anhalt i Tyskland, død 19. mars 1925 i Philadelphia i USA) var en tysk-amerikansk assyriolog. 

## Liv og vorke
### Bakgrunn
Etter å ha vært elev på Rectorschule i Hoym tok han i 1880 *[[abitur]]* ved det kongelige Carls-Gymnasium i Bernburg. Han studerte så teologi, orientalske språk og jus ved universitetet i Leipzig. 

### Forskerkarriere
Hilprecht ble Dr. phil. i 1883 med at arbeid om babylonerkongen Nebukadnezars Is fribrev, var 1884—85 professor ved *[[Fridericianum]]* i Davos og 1885—86 repetitør i gammeltestamentlig teologi i Erlangen. Han kom i 1886 til Philadelphia og ble her redaktør av den orientalske acdeling av *[[Sunday School Times]]* (til 1904); i 1887 professor i assyriologi ved University of Pennsylvania, og fulgte som assyriolog med den av dette universitetet til Babylon utsendte ekspedisjon 1888—89.

Han var 1898—1900 leder av universitetets fjerde ekspedisjon. Han fikk i 1893 av den osmanske regjering overdratt vervet å ordne de av amerikanske ekspedisjoner ved Nippur funn av babylonske oldsaker som var avgitt til museet i Konstantinopel. En stor del av disse oldsaker skjenket Sultanen Hilprecht personlig som takk for hans fortjenstfulle arbeid. Han gav det igjen til universitetsmuseet i Philadelphia.
 
Hilprecht ble i 1895 Dr. theol. der og 1897 Dr. jur. ved Princeton University. Han hadde allerede i 1883 udgitt *Freibrief Nebukadnezars* (1883) og var siden en av hovedutgiverne av de mange innskrifter, som var blitt funnet i Nippur. Hilprecht utgav *Old Babylonian Cuneiform Inscriptions Chiefly from Nipur* (1893—96); *Assyriaca* (1894); *The Excavations in Assyria and Babylonia* (1903); *Explorations in Bible Lands during XIXth Century* (1907); *Recent Researches in Bible Lands* (1898); med A.T. Clay *Business Documents of Marasha* (1898). 

Hilprecht var hovedutgiver av *The Babylonean Expedition of the University of Pensylvania*, hvorav henimot en snes bind utkom. Han hadde en strid med Dr. Peters som førte til utgivelse av adskillige skrifter som har heller liten interesse i vitenskapelig henseende. 

Under første verdenskrig oppgav Hilprecht sin stilling i Amerika og flyttet til Lausanne. Til hans 25-års doktorsjubilrum og 50-års fødselsdag utgav kolleger og venner festskriftet *Hilprecht Anniversary Volume, Studies in Assyrology and Archæology* (Chicago, Leipzig et cetera 1909).

## Referanser


## Litteratur
*
Volcán Tenorio nasjonalpark

**Volcán Tenorio nasjonalpark** (spansk: *Parque Nacional Volcán Tenorio*) er en nasjonalpark nordvest i Costa Rica. Den befinner seg i kanronene Guatuso og Upala i provinsen Alajuela, og i kantonene Cañas, Bagaces og Tilarán i provinsen Guanacaste. I nasjonalparken eligger vulkanen Tenorio, som parken har navnet sitt etter. I området er det også en rekke varme kilder. Nasjonalparkens kanskje mest kjente attraksjon er den lyseblå elva Río Celeste. Nasjonalparken er dekka av både tåkeskog og regnskog med et unikt dyreliv og svært variert planteliv.

Nasjonalparken ble oppretta 27. april 1995. Allerede fra 1955 hadde området status som skogsreservat.

## Se også
*Liste over nasjonalparker i Costa Rica

## Eksterne lenker
* 
* Volcán Tenorio nasjonalpark hos SINAC
* Volcán Tenorio nasjonalpark hos Costa Rica Infolink
Volcán Turrialba nasjonalpark

**Volcán Turrialba nasjonalpark** (spansk: *Parque Nacional Volcán Turrialba*) er en nasjonalpark i provinsen Cartago sentralt i Costa Rica. Den omfatter den 3328 meter høye, aktive vulkanen Turrialba og den omkringliggende regnskogen. Vulkanen har tre kratere, og det er en rekke gangstier i parken. Nasjonalparken har et areal på 1256 hektar.

Nasjonalparken ble oppretta 30. juli 1955, som verneområde. Den fikk status som nasjonalpark i 1970.

## Se også
*Liste over nasjonalparker i Costa Rica

## Eksterne lenker
* Volcán Turrialba nasjonalpark hos SINAC
* Volcán Turrialba nasjonalpark hos Costa Rica Infolink
Dine øyne

**«Dine øyne»** er en norsk sang. Melodien ble skrevet av Nick Borgen, og teksten ble skrevet av Eva Jansen. Den var ett av bidragene til Melodi Grand Prix 1984, det norske uttaket til Eurovision Song Contest 1984 i Luxembourg.

Sangen ble framført på norsk av Ina Tangerud. Den endte på en åttendeplass med 15 poeng.

## Innspilling
*Ina Tangerud. Utgitt på singelen Studio B BSG&nbsp;119 i 1984.

## Referanser
La musikken leve

**«La musikken leve»** er en norsk sang. Melodien ble skrevet av Nick Borgen og teksten ble skrevet av Eva Jansen. Den var ett av bidragene til Melodi Grand Prix 1984, den norske uttagingen til Eurovision Song Contest 1984 i Luxembourg.

Sangen ble framført på norsk av Nick Borgen. Den endte på en femteplass med 35 poeng.

## Innspilling
*Nick Borgen. Utgitt på singlen BSG 120 i 1984. Arrangert av Egil Monn-Iversen.

## Referanser
Los Quetzales nasjonalpark

**Los Quetzales nasjonalpark** (spansk: *Parque Nacional Los Quetzales*) er en nasjonalpark sentralt i Costa Rica. Størsteparten av parken befinner seg i kantonen Dota i provinsen San José, men deler av den tilhører kantonene Tarrazú og Aguirre i provinsen Puntarenas. Avstanden fra hovedstaden San José er 47 kilometer.

Nasjonalparken ble oppretta i januar 2006. Den omfatter tre ulike tropiske skogstyper: fjellregnskog, svært fuktig skog og subalpin paramo. De har til sammen 14 ulike økosystemer. I nasjonalparken lever det blant annet 14 endemiske fuglearter. Den mest kjente er quetzal, som nasjonalparken har navnet sitt etter. Den har også 116 ulike pattedyrarter. Nasjonalparkens høyeste punkt, Cerro Vueltas, er 3190 moh, mens det laveste punktet er 1260 moh.

## Se også
*Liste over nasjonalparker i Costa Rica

## Eksterne lenker
* 
* Los Quetzales nasjonalpark hos SINAC
* Los Quetzales nasjonalpark hos Costa Rica Infolink
An-Nasiriyya

**an-Nasiriyya** (alternativ staving **an-Nasiriyah** eller **al-Nasiriyya**, arabisk الناصرية) er en by ved elven Eufrat i sørlige Irak. Den er administrativ hovedstad for guvernementet Dhi Qar. 

Ved folketellingen i 1987 hadde byen 265&nbsp;937 innbyggere. Det fantes i 2014 ingen offisielle opplysninger over byens befolkning, men det distrikt som tilhører byen hadde en beregnet folkemengde på 643&nbsp;137 i 2009, på et areal av 4&nbsp;149 km².

Byen ligger nær ruinene av oldtidsbyen Ur, og i byen finnes det gamle tempelet *Zagoora*. Ved byen finnes våtmarker med stort biologisk mangfold. 

## Referanser


## Eksterne lenker
*
Snostrup kirke

**Snostrup kirke** (tidligere også Snodstrup) ligger i den nordøstlige utkant av landsbyen Snostrup ca. 5 km sydøst for Frederikssund, i det tidligere Ølstykke herred på Sjælland. 

## Bygningen
Kirken er oppført på 1100-tallet av marksten og munkesten med vinduer av kritt- og frådsten. Bygningen består av kor og skip fra romansk tid, med tre tilbygninger fra senmiddelalderen: Våpenhus i syd, en forlengelse i vest samt tårn. Kirkens nåværende, ytre fremtoning er preget av restaureringsarbeider fra omkring 1870.

## Interiør
Krysshvelv i kor og skip er tilkommet senere i middelalderen. På de hvitkalkede overvegger i blant annet skipet, er bevart rester av kalkmalerier fra forskjellige tidsepoker. Enkelte ornamentale detaljer, som sikksakklinjer og granlignende plantestengler, er elementer som er karakteristiske for Isefjordsverkstedet.

Døpefontens kum er fra romansk tid, og en trefigur av Kristus som smertensmann er fra senere i middelalderen. Forsiden på alterbordet er fra slutten av 1500-tallet, mens den utskårne prekestolen er fra omkring 1630. Altertavlen fra 1594 ble i 1842 avløst av et maleri av C. W. Eckersberg i samtidig, nygotisk ramme. I 1875 ble det installert et brukt orgel med nygotisk fasade. 

Kirken har 120 sitteplasser.
 
## Referanser
Try This With Your Eyes Closed

***Try This with Your Eyes Closed*** er den første utgivelsen fra det amerikanske bandet Alesana. EP-en ble utgitt 24. juni 2005. EP-en ble gitt ut på nytt i 2008.

## Sporliste

# «Apology» – 4:10
# «The Artist» – 3:46
# «Endings Without Stories» - 3:43
# «And They Call This Tragedy» - 4:29
# «Not a Single Word About This» - 3:30
# «Red and Dying Evening» - 2:58
# «Congratulations, I Hate You» - 3:57
# «Early Mourning» – 3:46

## Referanser


## Eksterne lenker
*
The Decade (EP)

***The Decade EP*** er en EP fra det amerikanske bandet Alesana. EP-en ble utgitt 1. april 2014. EP-en ble laget for å feire Alesana's tiårsjubileum(2004-2014)

## Sporliste
# «Praeludium» – 2:25
# «Double or Nothing» – 3:12
# «Ravenous» - 4:53
# «Deja Vu All over Again» - 3:34
# «Second Guessing» - 3:24
# «Nevermore» - 4:44
# «Hidden Track» - 6:12

## Referanser
Olaus Olsen

**Iver Olaus Olsen** (født 11. mars 1856 i Stavanger, død 5. mars 1927) var en norsk skuespiller og teatersjef.

Olaus var sønn av kjøpmann Omund Olsen og Anne Oftedal.
Han debuterte i hjembyen i 1873, som del av en dansk teaterbesetning som gjestet byen. Fra 1880 til 1914 ledet han en egen reisende teaterbesetning med norske og danske skuespillere. De hadde enerett på oppføring (utenfor Kristiania) av en del av Henrik Ibsen sine skuespill.  Olaus var ansvarlig for den første oppsetningen i 1883 ved det nye teaterbygget som fra 1947 ble kalt Rogaland Teater.   Fra 1890 til 1894 hadde han et opphold på grunn av andre engasjement.  Fra 1914 fikk han jobb som inspektør ved *Stavanger faste scene* der Thora Hansson var direktør. Olaus ga da opp reisingen og fikk fortjenstmedaljen i gull i 1920.  Dette teatret gikk konkurs i 1921, men året efter fikk byen Stavanger Theater med Olaus som inspektør.  

Han ble i 1892 gift med den danske skuespillerinne Urania Marquard (1856–1932). Hun hadde kommet til Trondheim i 1883 og ble etterhvert med i troppen til Olaus og ble den første fru Alving på norsk scene høsten 1883. De er begravet på Ladegård kirkegård i Stavanger.

## Referanser


## Eksterne lenker
*
Mayday Parade

**Mayday Parade** er et amerikansk band fra Florida. Bandet består av Derek Sanders, Alex Garcia, Brooks Betts, Jeremy Lenzo og Jake Bundrick . Bandet ble etablert i 2005. I 2006 ga de ut EP-en, *[[Tales Told by Dead Friends]]*, og i 2007 kom deres første album *[[A Lesson in Romantics]]*

## Medlemmer

;nåværende medlemmer:
*Derek Sanders – Vokalist, piano, gitar  (2005&ndash;nå)
*Alex Garcia – Gitar (2005&ndash;nå)
*Brooks Betts – Gitar (2005&ndash;nå)
*Jeremy Lenzo – Bassgitar, koring (2005&ndash;nå)
*Jake Bundrick – Trommer, vokalist (2005&ndash;nå)

;tidligere medlemmer:
*Jason Lancaster – Vokalist, gitar (2005&ndash;2007)

## Diskografi
;Studioalbum
* *[[A Lesson in Romantics]]* (2007)
* *[[Anywhere but Here]]* (2009)
* *[[Mayday Parade (album)]]* (2011)
* *[[Monsters in the Closet]]* (2013)
* *[[Black lines]]* (2015)
* *[[Sunnyland]]* (2018)

;EP
* *[[Tales Told by Dead Friends]]* (2006)
* *[[Valdosta]]* (2014)

## Referanser

## Eksterne lenker
* 
*
Ahmed almost 13

***Ahmed almost 13*** er en norsk dokumentarfilm fra 2011, regissert av Ritchie Cavander-Cole produsert av Tone Grøttjord og Kari Anne Moe for Sant & Usant. 

## Handling
Ahmed er den eldste av fem brødre. Familien er flyktninger fra krigen mellom Russland og Tsjetsjenia og er nå bosatt i utkanten av Oslo. Ahmeds far er familiens ubestridte overhode, og drømmer om å vende tilbake. Snart tretten år gammel begynner Ahmed å stille spørsmål ved sin rolle som sønn med mest ansvar, og er i ferd med å finne ut av sine egne drømmer for fremtiden. Ahmeds historie gir et innblikk familielivet til en tsjetsjensk familie bosatt i Norge.

## Festivaler
*2011 - IDFA - International Documentary Film Festival Amsterdam 
*2012 - Reykjavik Shorts&Docs Festival
*2012 - Nordisk Panorama - 5 Cities Festival, Oulu
*2012-  Olympia International Film Festival for Children and Young People 

## Anmeldelser

* Wayanak Online – Anmeldelse 

## Referanser


## Eksterne lenker
*
Imelda Marcos

**Imelda Remedios Visitación Trinidad Romuáldez-Marcos** (født 2. juli 1929 i Manila på Filippinene) er en filippinsk politiker. Hun var gift med tidligere president Ferdinand E. Marcos, og var førstedame i hans presidentperiode fra 1965 til 1986.

## Referanser


## Eksterne lenker
* 
* 
*
Bad-tibira

**Bad-tibira**, «Kobberarbeidernes mur», eller «Smedenes festning», identifisert som det moderne Tell al-Madineh, mellom Ash Shatrah og Tell as-Senkereh (det gamle Larsa) i det sørlige Irak, var en gammel sumerisk by. I verket ''Den sumeriske kongeliste'' nevnes Bad-tibira som en by som eksisterte før storflommen som rammet landet. Byens akkadiske navn var *Dûr-gurgurri*. Byen ble også kalt Παντιβίβλος (*Pantibiblos*) av greske forfattere som Abydenos, Apollodoros og Berossos. Dette greske bynavnet kan ha sitt utspring i at byen også gikk under navnet *Patibira*, som betyr «Smedenes kanal».

## Historie

Ifølge *[[den sumeriske kongeliste]]* var Bad-tibira den andre byen som «utøvde kongemakt» i Sumer før storflommen; byen Eridu var den første. Kongene var En-men-lu-ana, En-men-gal-ana og Dumuzi-hyrden. 

Tidlige sumeriske tekster om *[[Inanna]]s reise ned til underverdenen* nevner byens tempel, *E-mush-kalamma*. I denne historien får Inanna overtalt demonene fra underverdenen til ikke å ta Lulal, Bad-tibiras beskytter, som levde i elendige kår. Etter hvert tok demonene i stedet Dumuzid, kongen av Uruk, som levde i overflod i sitt palass. Denne Dumuzid blir kalt «hyrden», skjønt på kongelisten er det Dumuzi-fiskeren som navngis som hersker i Uruk en tid etter storflommen, og det fortelles der at Dumuzi-fiskeren var konge etter Lugalbanda og før Gilgamesj. 

«Brorskapsteksten» i kileskrift som er funnet på sylindre plyndret fra funnstedet i 1930-årene, taler om vennskapspakten mellom Entemena, som var guvernør i Lagasj, og Lugal-kinishedudu, som var guvernør i Uruk. Ifølge Brorskapsteksten var det Entemena som bygget tempelet E-mush til Inanna og Dumuzid, under hans lokale epitet Lugal-E-mush.

## Arkeologi
Noen sterkt nedslitte halve mursteiner på fasaden bar en innskrift som knyttet den til Amar-Sin, som tilhørte det tredje Ur-dynasti. Biter av vitrifiserte (forglassede) murstein spredt utover haugen vitner om at byen ble ødelagt av brann. Etter å ha vært underlagt riket Larsa, hvis konge Sin-Iddinam hevdet å ha bygd den store muren rundt Bad-tibira, ble byen en del av riket Isin, hvis konge Lipit-Ishtar, også kalt «Nippurs hyrde», påberopte seg å ha reist «De rettskafnes hus» der.

## Referanser


## Annen litteratur
*Leemans, W.F. (1957/58): «Tablets from Bad-tibira and Samsuiluna's Reconquest of the South», *JEOL*, **15**, s.&nbsp;214–218, 

## Eksterne lenker
* Translation of Inana's descent to the nether world
* Foundation Peg of Entemena found at presumed site of Bad-tibara , British Museum
Something Wonderful

**«Something Wonderful»** er en amerikansk sang fra Rodgers' og Hammersteins musikal *[[The King and I]]* (1951).

Sangen ble introdusert i den originale Broadway-oppsetningen av Dorothy Sarnoff i rollen som *Lady Thiang*, kongens hovedhustru.

I filmatiseringen av *The King and I* (1956) ble «Something Wonderful» framført av Terry Saunders.

Saunders hadde vært stedforetreder for Sarnoff i Broadway-oppsetningen og overtok rollen i 1952 da Sarnoff forlot musikalen.

«Something Wonderful» blir framført av *Lady Thiang* til *[[Anna Leonowens]]* for å overtale henne til å akseptere kongen for det han er, trass i hans feil.

## Nyorsk versjon
Hartvig Kiran har skrevet en nynorsk tekst. Hans versjon bærer tittelen «Denne min mann».

## Innspilling
*Ingebjørg Sem. Musikalsk arrangement og leeing: Egil Monn-Iversen. Utgitt på LP-platen *The King and I* (Nor-Disc LPNES&nbsp;9) i 1966.

## Referanser
André Lotterer

**André Lotterer** (født 19. november 1981 i Duisburg) er en tysk racerfører. Han har vunnet 24-timersløpet på Le Mans tre ganger, i 2011, 2012 og 2014, og vant i 2012 også World Endurance Championship.

## Karriere
Lotterer startet sin karriere i formelbilracing i Formel 3, hvor han oppnådde gode resultater i både det tyske og britiske Formel 3-mesterskapet. I 2002 ble han testfører for Formel 1-teamet Jaguar Racing. Til 2003-sesongen ble det ledige raceseter i teamet, da  Eddie Irvine la opp og Pedro de la Rosa forlot Jaguar, men teamet valgte i stedet Mark Webber og Antônio Pizzonia.

Lotterer kjørte et enkelt Champ Car-løp på slutten av 2002-sesongen for Dale Coyne, og tok ett poeng. Etter det flyttet han til Japan hvor han gjorde det godt i både Formula Nippon og for Lexus i det japanske Super GT-mesterskapet, som han vant i 2006 og 2009. I 2008 gjorde han også noen Formel 1-tester for Toyota i deres TF108.

Lotterer debuterte i 24-timersløpet på Le Mans i 2009, for Colin Kolles private Audi-team. Lotterer og hans teamkollega Charles Zwolsman, som også kjørte Le Mans for første gang, kjørte hele løpet selv, etter at tredjefører Narain Karthikeyan fikk skulderen ut av ledd i en ulykke som ikke var relatert til racing. De kjørte en Audi R10, bilen som vant Le Mans i 2006, 2007 og 2008, og Lotterer og Zwolsman kom i mål på syvendeplass i LMP1-klassen og totalt.

Hans imponerende prestasjon det året skaffet han en plass i fabrikksteamet Audi Sport i 2010, hvor han kjørte den nye Audi R15 TDI plus. Sammen med Marcel Fässler og Benoît Tréluyer, kom han på andreplass i LMP1-klassen og totalt, selv om rivalene i Peugeot 908 dominerte første del av løpet.

Han ble værende i Audi Sport for å delta også i 24-timersløpet på Le Mans i 2011, hvor han kjørte den nydesignede Audi R18 sammen med Marcel Fässler og Benoît Tréluyer. Audis fabrikksteam mistet to av tre biler etter krasjer, men Lotterer og hans medførere klarte å holde tre Peugeot 908 bak seg og tok førsteplassen i løpet, bare 13 sekunder foran Peugeoten på andreplass. Dette var Audis tiende og Lotterers  første totalseier på Le Mans.

Fra 2012 kjørte Lotterer i det nyopprettede FIA World Endurance Championship, hvor han kjørte for Audi Sport Team Joest i en ny Audi R18 e-tron quattro. Teamet vant mesterskapet, og tok også en ny seier på Le Mans, hvor Lotterer igjen kjørte sammen med Fässler og Tréluyer. Samme team tok i 2013 andreplass i WEC-mesterskapet, og femteplass på Le Mans, men de tre kom sterkt tilbake med en ny Le Mans-seier 2014-løpet.

I 2014 fikk Lotterer igjen muligheten i Formel 1, hvor han erstatter Caterham-føreren Kamui Kobayashi under Belgias Grand Prix.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser


## Eksterne lenker
* 
* 
* 
*
Ørjan By

**Ørjan By**, tidligere **Ørjan Børmark-By** (født 1993) er en norsk tidligere fotballspiller som sist spilte for Åfjord. Han startet som fotballspiller i Åfjord Idrettslag, fortsatte i Byåsen før han dro videre til Levanger FK, og deretter i 2014 ble hentet til Ham-Kam. Etter sesongen meldte han overgang til Ranheim Fotball.

Sommeren 2015 var Børmark-By tilbake i moderklubben Åfjord Idrettslag, hvor han spilte 25 kamper på tre sesonger i klubben. 

## Referanser


## Eksterne lenker
* 
* Spillerprofil hos Fotball.no
Eduard Meyer

**Eduard Meyer** (født 25. januar 1855, død 31. august 1930) var en tysk historiker. Han ble professor i Breslau 1885, i Halle an der Saale 1889 og var fra 1902 til 1927 professor i antikkens historie i Berlin. Han var bror til keltologen Kuno Meyer.

Meyers monumentalverk *Geschichtes des Altertums* (fem bind, 1884-1902) var et banebrytende og grunnleggende forsøk på å i stor stil og etter moderne kritisk metode å bearbeide og sammenfatte grekernes og Det nære østens oldtidshistorie. De ledende synspunkter er dels sammenhengen og vekselspillet mellom Hellas og Orienten, dels statstankens og samfunndannelsens primat i den historiske utvikling. Ved siden av dette store verket tilkom *Forschungen zur alten Geschichte* (to bind, 1892-1899), *Die wirtschaftliche Entwicklung des Altertums* (1895) og *Theorie und Methodik der Geschichtsforschung* (1902), som gir uttrykk for en materialistisk historieoppfatning – et standpunkt Meyer senere reviderte. 

Med *Ägyptische Chronologie* (1904) skapte Meyer den faste grunn for egyptisk historieforskning. Viktige bidrag til den romerske historie inngår i bind 1 i *Kleine Schriften* (to bind, 1910-1924). Dertil kommer det store verket *Cäsars Monarchie und das Prinzipat des Pompeius* (1919), der Meyer i polemikk mot Theodor Mommsens oppfatning vil se forbildet til Augustus statstanke i den pompejanske av Cicero formulerte idékrets. 

Tidlig fikk Meyer planen å fra historikerens synspunkt behandle kristendommens fremvekst. Forarbeider er til en viss grad *Die Israeliten* (1906) og framfor alt *Ursprung und Geschichte der Mormonen* (1914), der han på kort tidsdistanse følger en åpenbaringsreligions tilblivelse og typiske utvikling. Resultatene i det endelige og ytterst grundige verket *Ursprung und Anfänge des Christentums* (tre bind, 1921-1923) ble imidlertid sterkt omstridte. 

Meyers fremstillingskunst er nøktern og knapp, men virkningsfull ved fortellingens klarhet og bevisføringens presisjon. Estetisisme og dypsindighet lå ham  fjernt.

## Verker
Hans hovedverk er *Geschichte des Altertums*" (1884-1902; tredje utgave, 1913). Han utga også:
* *Forschungen zur alten Geschichte* (1892-1899) &ndash; forskning på antikkens historie.
* *Untersuchungen zur Geschichte der Gracchen* (1894) &ndash; undersøkelse av historien til Gracchi-brødrene, Tiberius og Gaius
* *Wirtschaftliche Entwicklung des Altertums* (1895) &ndash; den økonomiske utviklingen i den antikke verden.
* *Die Entstehung des Judentums* (1896) &ndash; jødedommens opprinnelse.
* *Zur Theorie und Methodik der Geschichte* (1902) &ndash; historiens teori og metodikk.
* *Israeliten und ihre Nachbarstämme* (1906) &ndash; israelitter og deres nabostammer.
* *Theopomps Hellenika* (1909) &ndash; Theopompos' *Hellenerne*.
* *Der Papyrosfund in Elephantine* (1912) &ndash; papyrusoppdagelsen fra Elephantine.
* *Ursprung und Geschichte der Mormonen* (1912) &ndash; mormonernes opprinnelse og historie
* *Nordamerika und Deutschland* (1915) &ndash; Nord-Amerika og Tyskland.

## Referanser


## Eksterne lenker
*
Christian Wirstad

**Christian Wirstad** (født 1996) er en norsk fotballspiller som sist spilte for Ham-Kam. Han har gått gradene i klubben, og ble tatt opp på a-laget i 2014.

Sommeren 2015 ble Wirstad sammen med Jonas Tekle frigitt av Hamarkameratene.

## Referanser


## Eksterne lenker
* 
* Altomfotball.no – Spillerprofil 
* HamKam.no – Spillerprofil
Vetle Ingelstad

**Vetle Ingelstad** (født 29. juli 1995 i Lørenskog) er en norsk tidligere fotballspiller som spilte for førstelaget til Ham-Kam i perioden 2014–2015. Han gikk gradene i klubben, og ble tatt opp på a-laget i 2014, hvor han spilte elleve seriekamper i 1. divisjon 2014 og scoret ett mål. Ingelstad valgte å trappe ned fotballkarrieren i forkant av 2016-sesongen, og valgte å studere. Han er for øvrig også sønn av tidligere fotballspiller Stein Arne Ingelstad.

## Eksterne lenker
* 
* Spillerprofil hos Fotball.no
* Spillerprofil hos Altomfotball.no 
* Spillerprofil hos NIFS.no
Kristian Eriksen

**Kristian Eriksen** (født 1995) er en norsk fotballspiller som spiller for  

Eriksen begynte fotballkarrieren sin i . Rett før han var sek år gammel flyttet han og byttet klubb til . 

Senere har Eriksen har gått gradene i Ham-Kam, og ble tatt opp på A–laget i 2014. I sin første sesong på A–laget fikk han spille 26 seriekamper og skåret ett mål. 

I begynnelsen av desember 2015 valgte Eriksen å skrive under en kontrakt med  under ledelse av Kevin Knappen.

Han ble kåret til årets spiller i OBOS-ligaen 2021. Han scoret 13 mål og var en av de viktigste spillerne for Hamarkameratene i OBOS-ligaen 2021.

I 2022 gikk han til Molde. Sesongen 2024 ble han toppscorer i Eliteserien.

I Mars 2026 ble han solgt til  
## Referanser


## Eksterne lenker
* 
*  Spillerprofil hos HamKam.no 
*  Spillerprofil hos Altomfotball.no
Tarjei Tverråen

**Tarjei Tverråen** (født 6. mars 1978) er en norsk musiker i bandet «Melkesyra» og skøyteløper som deltar i nasjonale og internasjonale konkurranser i hurtigløp på skøyter og representerer Norge og Arendal Skøiteklub. 

I bandet spiller han banjo, munnspill og tangenter samt vokal.

Som aktiv skøyteløper har han deltatt i norgesmesterskap på skøyter i en årrekke, med deltagelse i 13 sprint-NM (1998–2011) med beste sammenlagtplassering som nummer fem både i Sprint-NM 2004 og Sprint-NM 2009 og ble nr to på 500 m og nummer tre på 1 000 m på første dags distanser av Sprint-NM 2005, han ble også nummer tre på annen dags 500 m av Sprint-NM 2007. I tillegg har han deltatt i elleve enkeltdistanse-NM (1998–2009, med besteplassering på 2 ganger 500 m i 2005 med en femteplass), og sju allround-NM (2000–2006, med en besteplassering i 2005 med en niendeplass). I 2005/06 sesongen vant han sammenlagt i Norgescupen på 100 m, ble nummer tre på 500 m og nummer to på 1 000 m.

## Personlige rekorder i hurtigløp på skøyter

## Referanser




## Eksterne lenker
* 

* Tarjei Tverråen  på Rockipedia.no
Asgeir Mamen

**Asgeir Mamen** (født 13. desember 1955) er en norsk professor ved Høyskolen Kristiania og tidligere førsteamanuensis ved avdeling for lærarutdanning og idrett ved Høgskulen i Sogn og Fjordane, samt autorisert dommer ved nasjonale mesterskap og internasjonale konkurranser i hurtigløp på skøyter. Han er selv tidligere aktiv skøyteløper.

## Personlige rekorder

## Referanser




## Eksterne lenker
* 
;Forsker
* 
* 
*
Savn (band)

**Savn** er et norsk gothic metal og folk metal band etablert i 2013 i Bryne, Rogaland av Stig Johansen, Anders Thue og Carmen Elise Espenæs.

## Medlemmer
;Nåværende
*Carmen Elise Espenæs - vokalist (2013 - idag)
*Øyvind Lende - gitar, gass, synther (2016 - idag)
*Jan Cato Traa - trommer (2016 - idag)
;Tidligere
*Stig Johansen - gitar, growl, trommer (2013-2016)
* Anders Thue - synther (2013-2016)

## Diskografi
### Album
**[[Savn (album)|Savn]]* (2014)

### Singler
*«Hang On» (2014)
*«Fri» (2018)
*«Save Me» (2018)
*«The End» (2018)

## Referanser


## Eksterne lenker
*
Hot Eyes

**Hot Eyes**, i Danmark kjent som **Kirsten og Søren**, var en dansk popduo som besto av Kirsten Siggaard Andersen og Søren Bundgaard. Kirsten og Søren deltok i Dansk Melodi Grand Prix fem ganger i 1980-årene, og har representert Danmark i Eurovision Song Contest tre ganger: 1984, 1985 og 1988.

Duoen begynte sitt samarbeid i begynnelsen av 1970-årene, da bandet Pussycats tok Siggaard opp som medlem. Bandet skiftet navn til Hokus Pokus, og senere til Sir Henry and his Butlers. Bandet deltok i Dansk Melodi Grand Prix i 1983 med melodien «Og livet går». Senere forlot Søren Bundgaard Sir Henry and his Butlers for å fortsette samarbeidet med Kirsten Siggaard.

## Eurovision Song Contest
I 1984 representerte Hot Eyes Danmark i Eurovision Song Contest med poplåten «Det' lige det». Melodien kom på fjerdeplass, Danmarks beste plassering siden seieren i 1963. Siggaard var gravid med sin første sønn da hun opptrådte i finalen.

I 1985 fulgte duoen opp med «Sku' du spørg' fra no'en», hvor Bundgaards ni år gamle datter, Lea, hadde en sentral rolle under fremførelsen av låten. Da Hot Eyes representerte Danmark for tredje gang i Eurovision Song Contest i 1988, var Siggaard 8 måneder og 29 dager på vei med sin andre sønn, som ble født tre uker etter konkurransen. Duoen kom på tredjeplass, som var Danmarks nest beste plassering til da.

I tillegg deltok Hot Eyes i Dansk Melodi Grand Prix i 1986 med «Sig det som det er», og i 1987 med «Farvel og tak».

Hot Eyes ble offisielt oppløst i 1990, men allerede etter en turné i 1989 ble duoens samarbeid avsluttet.

## Diskografi
Musikkalbum utgitt av Hot Eyes:

* 1984: *Hot Eyes*, utgitt på EMI.
* 1985: *Sku' du spørg' fra no'en*, utgitt på EMI.
* 1988: *3*, utgitt på EMI.
* 1988: *Ka' du se hva' jeg sa*', utgitt på Harlekin.

## Referanser


## Eksterne lenker
*
Gravso

**Gravso**, også kalt **glumso** og **gloso**, er ifølge folketroen et spøkelsesdyr i form av en sugge (dansk: *so*) som blant annet opptrådte på kirkegårder i Danmark og Skåne.

Gravsoen kjentes på sine gloende øyne og en knivskarp rygg med strittende børster. Det varslet død å møte henne. De eldste, danske beretninger om gravsoen stammer fra København. Der holdt hun til ved Sankt Clemens kirke i 1587, da magister Hans Lauritsen skrev en klage på at hun angivelig huserte på St. Clemens kirkegård. Presten Joachim Junge, som sent på 1700-tallet registrerte den nordsjællandske almuens overtro, skrev at dyret i virkeligheten representerte sjelene til drepte barn, og derfor var særdeles farlig for folk som bar en pung fremstilt av svineblære. 

## Referanser
Emil Stubsjøen

**Emil Stubsjøen** (født 30. juni 1996 i Hamar) er en norsk fotballspiller som spiller for Hamar IL Fotball. Han har tidligere spilt for Ham-Kam og har gått gradene i klubben, før han ble tatt opp på a-laget i 2014.

## Eksterne lenker
* Spillerprofil hos HamKam.no
* Spillerprofil hos Fotball.no
* Spillerprofil hos Altomfotball.no